Gerhard Steyn verklap 'n geheim, antwoord lesersvrae
JY LEES NOU Gerhard Steyn verklap 'n geheim, antwoord lesersvrae
Hy't gesukkel om 'n deurbraak in die Afrikaanse musiekbedryf te maak. Hy moes boonop moeilike grootwordjare oorkom. Toe skryf hy 'Baby Tjoklits'... en genesing kon begin. Gerhard Steyn gesels in die Februarie-uitgawe van SARIE
So jy beskou jouself as 'n rolmodel?
My loopbaan is my roeping. Ek weet die Here het my hier geplaas om 'n ander rede as om net "Baby Tjoklits" te sing. Ek hoop mense is eerder oop vir 'n boodskap: Daar is geen verskoning om nie suksesvol te wees omdat jou pa nie suksesvol was nie. My lewe was 'n gemors, maar jy hoef nie in 'n swart gat te bly nie. Ek word elke dag wakker en sê vir myself ek gaan nie dieselfde mens as my pa wees nie. Ek gáán suksesvol wees.
Waarmee hou jy jou besig wanneer jy nie op die verhoog is nie?
Ek versamel antieke meubels. Ek is mal daaroor om na iets te kyk wat oud is en te wonder wat die storie daaragter is. Ek is ook gek na avontuursport. Ek wou begin vanjaar Kilimandjaro uitgeklim het, maar dit gaan nog maande neem vir my knie om te herstel.